न्यूजीलैंड के दिग्गज खिलाड़ी मार्टिन गप्टिल ने इंटरनेशनल क्रिकेट में प्रभावी प्रदर्शन किया है. इसके अलावा उन्होंने घरेलू मैचों में भी शानदार प्रदर्शन करते हुए कई बार रिकॉर्ड बनाया है. इसी फेहरिस्त में उनके नाम एक और बेहतरीन रिकॉर्ड दर्ज हो गया है. गप्टिल ने टी-20 क्रिकेट में महज 35 गेंदों में शतक लगा दिया. उन्होंने टी-20 ब्लास्ट लीग की टीम वॉस्टरशायर की तरफ से खेलते हुए यह कारनामा किया. उनकी शानदार पारी की बदौलत वॉस्टरशायर ने नॉर्थ हैम्टनशायर को 9 विकेट से हरा दिया.